Scade șomajul în SUA. Americanii înregistrează o creștere semnificativă a pieței de muncă.
Rata șomajului în SUA a scăzut la 6,9% luna trecută. Analiștii estimau o rată a șomajului de 7,7% în SUA pentru luna octombrie. SUA rămâne totuși pe minus cu 10 milioane locuri de muncă din februarie.
Rata șomajului în SUA a scăzut considerabil. De la 7,9% în septembrie la 6,9% în octombrie. O surpriză care indică o revenire a pieței de muncă.Economia americană a creat astfel 638.000 de locuri de muncă, în special în sectorul hotelier.Dar cea mai puternică economie din lume rămâne cu o gaură de 10 milioane de locuri de muncă pierdute din februarie. Iar valul doi al crizei de coronavirus anunță o iarnă grea pentru americani. Este una dintre problemele cu care se va confrunta președintele SUA, oricare ar fi el."Riscul unei încetiniri a creării de locuri de muncă este mai mare pe fondul creșterii îmbolnăvirilor, ceea ce va duce la închiderea afacerilor și pierderea locurilor de muncă", a declarat Rubeela Farooqi, analist pentru High Frequency Economics.